เกาะเมอร์ริตต์

เกาะเมอร์ริตต์ (อังกฤษ: Merritt Island) เป็นคาบสมุทรในเทศมณฑลเบรวาร์ด รัฐฟลอริดา สหรัฐ ตั้งอยู่บนชายฝั่งตะวันออกของรัฐฟลอริดา ริมมหาสมุทรแอตแลนติก นอกจากนี้ยังเป็นชื่อของพื้นที่ไม่ได้ปกครองโดยระบบเทศบาลในส่วนกลางและส่วนใต้ของเกาะ และเป็นเขตที่กำหนดโดยสำมะโน (CDP) ประชากรมีจำนวน 34,518 คน ตามสำมะโนประชากร ค.ศ. 2020 ลดลงจาก 34,743 คน ตามสำมะโนประชากร ค.ศ. 2010 เป็นส่วนหนึ่งของเขตสถิติเมืองปาล์มเบย์-เมลเบิร์น-ไททัสวิลล์ รัฐฟลอริดา ศูนย์อวกาศจอห์น เอฟ. เคนเนดี ของนาซาตั้งอยู่บนเกาะเมอร์ริตต์ทางตอนเหนือของเมือง และเขตรักษาพันธุ์สัตว์ป่าแห่งชาติเกาะเมอร์ริตต์ตั้งอยู่ทางเหนือของศูนย์อวกาศ บริเวณตอนกลางของเกาะเมอร์ริตต์ ซึ่งเดิมรู้จักกันในชื่อเมืองเมอร์ริตต์ เป็นที่ตั้งของประชากรส่วนใหญ่และรวมถึงโรงเรียนมัธยม ห้องสมุด และย่านช้อปปิง พื้นที่ทางใต้เป็นพื้นที่อยู่อาศัยหนาแน่น โดยมีพื้นที่เชิงพาณิชย์ขนาดเล็กและอุตสาหกรรมเบากระจายอยู่ทั่วบริเวณ อ้างอิง